किरोड़ीलाल बोले- जनता कांग्रेस सरकार से ऊब चुकी, इस सत्ता को बदलना है
प्रदेश में विधानसभा चुनावों को लेकर भाजपा पूरी तरह एक्शन मोड में आ गई है। पार्टी के राष्ट्रीय अध्यक्ष जेपी नड्डा द्वारा शुरू किए गए 'नहीं सहेगा राजस्थान' कैम्पेन के तहत सोमवार को राज्यसभा सांसद डॉ किरोड़ीलाल मीणा ने दौसा सर्किट हाउस में प्रेस वार्ता
प्रदेश में विधानसभा चुनावों को लेकर भाजपा पूरी तरह एक्शन मोड में आ गई है। पार्टी के राष्ट्रीय अध्यक्ष जेपी नड्डा ने 'नहीं सहेगा राजस्थान' कैम्पेन का आगाज किया तो सोमवार को राज्यसभा सांसद डॉ किरोड़ीलाल मीणा ने दौसा सर्किट हाउस में प्रेस वार्ता कर पेपर लीक, महिला उत्पीड़न व भ्रष्टाचार समेत कई मुद्दों पर राज्य सरकार को घेरा।
किरोड़ी लाल ने कहा कि राजस्थान भ्रष्टाचार, पेपर लीक, दुष्कर्म व दलित अत्याचार में नंबर वन है। कांग्रेस ने किसानों से कर्ज माफी का झूठा वादा किया। सांप्रदायिक दंगे 10 गुना बढ़ गए। सरकार के योजना भवन में नकदी व सोना बरामद हुआ।
जल जीवन मिशन में 20 हजार करोड का घोटाला हुआ। पीपलखूंट ने 1000 करोड़ की खान 5 करोड में बेची, पुलिस के भ्रष्टाचार से जनता परेशान है तथा तबादलों के लिए शिक्षकों को रिश्वत देनी पड़ रही है।
किसान कर्ज माफी का झूठा वादा किया
राज्यसभा सांसद ने कहा प्रदेश साइबर क्राइम में नंबर एक पर है। 19 हजार से ज्यादा किसानों की जमीन नीलाम हुई, फसल खराबे का कोई मुआवजा नहीं मिला, बाजरे की फसल एमएसपी से नीचे बेचने पर मजबूर हुए।
5 साल में किसानों को मिलने वाली बिजली के दाम दोगुने हुए तथा वह लंपी से 12.50 लाख गोमाता प्रभावित हुई।
क्राइम अनकंट्रोल, रोजाना 17 दुष्कर्म
उन्होंने कहा प्रदेश में प्रतिदिन बलात्कार की 17 घटनाएं हो रही हैं। 22% बलात्कार के मामले राजस्थान में हुए, बहन-बेटियों का स्टांप पेपर पर सौदा हो रहा है, पुलवामा शहीदों की विधवाओं से बदसलूकी व 12 से ज्यादा महिलाओं के पैर चोरों ने काटे, 7500 निर्दोष लोगों की हत्या हुई व 5 साल में क्राइम में बढ़ोतरी हुई।
दलित अत्याचार में प्रदेश नंबर वन हुआ, आदिवासियों पर अत्याचार दोगुने हो गए तथा दौसा व बालोतरा में आदिवासियों दलित महिलाओं से बदसलूकी हुई।
पेपर लीक व बेरोजगारी पर घेरा
राज्यसभा सांसद ने कहा पेपर लीक व युवा बेरोजगारी के मामले में भी राजस्थान नंबर वन है। प्रदेश के शहरों में हर तीन में से एक युवा बेरोजगार है, 17 भर्ती परीक्षाओं के पेपर लीक से 50 लाख युवाओं का भविष्य बर्बाद हुआ।
युवाओं को साढ़े 3 हजार बेरोजगारी भत्ता देने का झूठा वादा किया, शिक्षकों के प्रत्येक 2 में से 1 पद खाली हैं तथा 5 साल में बेरोजगारों की संख्या दोगुनी हो गई।
10 गुना बढ़े साम्प्रदायिक दंगे
उन्होंने कहा प्रदेश में सांप्रदायिक दंगे 10 गुना बढ़ गए, जयपुर बम ब्लास्ट के आरोपी बरी हुए, सालासर में राम दरबार व अलवर में शिवलिंग तोड़ने जैसे धार्मिक स्थलों को विध्वंस किया, हिंदू त्योहार पर धारा 144 लगाना, शोभायात्राओं पर प्रतिबंध लगाए, कन्हैया लाल तेली जैसे निर्देश लोग सांप्रदायिकता के शिकार हुए, अवैध खनन के चलते संत विजयदास ने आत्महत्या की।
इस दौरान भाजपा जिलाध्यक्ष डॉ. प्रभुदयाल शर्मा, जिला उपाध्यक्ष हरकेश मटलाना, राजेंद्र शर्मा, लोकेश शर्मा, मीडिया प्रभारी दीपक जोशी, धुधीराम मीणा, रितेश पारीक समेत कई कार्यकर्ता मौजूद रहे।